
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“
BENDROSIOS PRAKTIKOS SLAUGYTOJO PAREIGYBĖS APRAŠYMAS

I SKYRIUS 
PAREIGYBĖ

1. Specialiųjų socialinės globos namų „Tremtinių namai“ (toliau – globos namai) slaugytojas (toliau – slaugytojas) yra specialistas.
2. Pareigybės lygis – B. 
3. Slaugytojo pareigybė reikalinga teisės aktų nustatyta tvarka teikti globos namų gyventojams bendrosios praktikos slaugos paslaugas, užtikrinant globos namų paslaugų gavėjų sveikatos priežiūrą, slaugą ir savarankiškumo palaikymą.
4. Slaugytojas tiesiogiai pavaldus globos namų vyresniajai slaugytojai ir sveikatos priežiūros padalinio vadovui.Slaugytoją priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius įstatymų nustatyta tvarka.

II SKYRIUS 
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti Lietuvos Respublikos teisės aktų nustatyta tvarka išduotą ir galiojančią bendrosios slaugos praktikos licenciją verstis bendrąja slaugos praktika, aukštąjį arba aukštesnįjį profesinį išsilavinimą slaugos srityje.;
5.2. išmanyti Lietuvos Respublikos teisės aktus, reglamentuojančius pagrindines funkcijas, medicinos ir slaugos etikos normas;
5.3. būti atsakingas, pareigingas, empatiškas, gebėti bendrauti su pagyvenusiais žmonėmis, išvengti konfliktų, mokėti dirbti komandoje;
5.4. išmanyti dokumentų rengimo ir tvarkymo reikalavimus;
5.5. sugebėti savarankiškai planuoti ir organizuoti savo veiklą;
5.6. sklandžiai dėstyti mintis raštu, mokėti dirbti kompiuteriu.
5.7. turėti sveikatos pažymėjimą.
5.8. būti susipažinus su globos namų nuostatais, veiklos sritį reglamentuojančiais teisės aktais, žinoti saugos ir sveikatos darbe, priešgaisrinės saugos, elektrosaugos, sanitarinius ir higienos reikalavimus, vidaus tvarkos taisykles, tvarkas, aprašus, savo pareiginius nuostatus ir jais vadovautis.
[bookmark: _Hlk212896470]5.9. mokėti dirbti šiuolaikinėmis technologijomis ir ryšio priemonėmis.

III SKYRIUS 
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. teikia globos namų paslaugų gavėjams kokybiškas slaugos paslaugas, laikydamasis licencijuojamos slaugos praktikos sąlygų, konsultuoja paslaugų gavėjus ir jų artimuosius sveikatos priežiūros, slaugos ir profilaktikos klausimais pagal savo kompetenciją, edukuoja ir moko savirūpos įgūdžių bei teikia rekomendacijas dėl sveikatos būklės stebėsenos ir ligų prevencijos.
6.2. pagal kompetenciją, nustatytą atitinkamos specialybės medicinos normoje, teikia globos namų paslaugų gavėjams būtinąją medicinos pagalbą, atlieka skubų gyvybinių funkcijų įvertinimą, operatyviai reaguoja į gyvybei pavojingas būkles ir esant indikacijoms, organizuoja skubiosios medicinos pagalbos kvietimą;
 6.3. teikia paslaugų gavėjams skubiąją medicinos pagalbą pagal savo kompetenciją ir teisės aktų nustatytą tvarką;
6.4. atlieka reikalingas gydymo procedūras, laiku ir tinkamai vykdo gydytojo paskyrimus, rūpinasi ligų profilaktika;
6.5. vykdo pragulų profilaktiką, maitina valgymo sutrikimus turinčius asmenis, užtikrina paslaugų gavėjų asmens higienos reikalavimų laikymąsi ir kontroliuoja higienos procedūrų vykdymą.
6.6. paruošia ir administruoja vaistinius preparatus paslaugų gavėjams pagal gydytojo paskyrimus, užtikrina tinkamą jų vartojimą ir kontrolę;
6.7. identifikuoja trūkstamų vaistinių preparatų ir slaugos priemonių poreikį bei teikia informaciją vyresniajam slaugytojui;
6.8. stebi globos namų paslaugų gavėjų elgesį bei sveikatos (fizinę, psichinę ir socialinę) būklę ir apie jos pokyčius informuoja vyresnįjį slaugytoją, sveikatos priežiūros padalinio vadovą bei socialinius darbuotojus; esant poreikiui organizuoja paslaugų gavėjo registraciją gydytojo konsultacijai.
6.9. dalyvauja sudarant globos namų paslaugų gavėjų individualius socialinės globos planus;
6.10. vertina globos namų paslaugų gavėjų slaugos poreikį ir apie rezultatus informuoja vyriausiąjį slaugytoją;
6.11. užtikrina aseptikos ir antiseptikos reikalavimų įgyvendinimą/laikymąsį ;
6.12. baigus budėjimą budėjimo knygoje trumpai aprašo atliktus darbus, nurodo pastabas apie paslaugų gavėjo elgesį, sveikatos būklę ir pasirašo bei visą informaciją perduoda vyriausiajam slaugytojui ir sveikatos priežiūros padalinio vadovui;
6.13. tvarko slaugos dokumentaciją; 
6.14. laikosi konfidencialumo, asmens duomenų apsaugos, slaugos profesinės etikos principų, gerbia globos namų gyventojų teises ir jų nepažeidžia; 
6.15. pastebėjęs kito sveikatos priežiūros specialisto padarytą klaidą, nedelsdamas turi informuoti tą klaidą padariusį asmenį ir jo tiesioginį vadovą;
6.16. tobulina profesinę kvalifikaciją Lietuvos Respublikos teisės aktų nustatyta tvarka;
6.17. pagal kompetenciją teikia pasiūlymus vyresniajam slaugytojui ir sveikatos priežiūros padalinio vadovui, bendradarbiauja su gydytojais, kineziterapeutais, socialiniais darbuotojais ir kitais įstaigos specialistais;
6.18. globos namų direktoriui pavedus, pagal kompetencijas pavaduoja kitą globos namų darbuotoją, laikinai nesantį darbe dėl ligos, atostogų, komandiruotės ar kitų priežasčių.
6.19. vykdo kitus, vienkartinio pobūdžio  vyresniojo slaugytojo ir sveikatos priežiūros padalinio vadovo pavedimus;
6.20. atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį;
6.21. savo darbe vadovaujasi slaugytojo pareigybės aprašymu ir globos namų darbo tvarkos taisyklėmis, etikos kodeksu, tvarkų aprašais, įstaigos įsakymais.
[bookmark: _Hlk212899400]6.22. nuolat kelia savo kvalifikaciją, domisi naujovėmis savo veiklos srityje.
6.23. nedelsiant informuoti apie susidariusią konfliktinę situaciją, globos namų paslaugų gavėjo pablogėjusią sveikatos būklę vyriausiąjį slaugytoją.
6.24. dalyvauja Globos namuose organizuojamuose susirinkimuose, pasitarimuose sveikatos priežiūros padalinio vadovo pavedimu ir/ar Globos namų direktoriaus pavedimu.

[bookmark: _Hlk70585724]Susipažinau ir sutinku vykdyti: 

________________________________________________________________________________
Slaugytojo vardas, pavardė, parašas, data
                
 Socialinės globos namų direktorius pasilieka sau teisę šią pareiginę instrukciją keisti, papildyti ją, supažindindamas su pakeitimais darbuotoją.


